Y Groesffordd (drama Geraint Lewis)

Drama Gomisiwn Eisteddfod Genedlaethol Bro Dinefwr 1996 yw'r gomedi Y Groesffordd o waith Geraint Lewis, sydd wedi'i lleoli yn y brifwyl ei hun. Llwyfannwyd y ddrama yn Theatr y Lyric, Caerfyrddin yn ystod wythnos yr Eisteddfod yn Awst 1996 gan Dalier Sylw. "Ar drothwy'r mileniwm newydd [2000au] a yw'r Cymry hefyd wedi cyrraedd Y Groesffordd?"

 Cymeriadau 

 Huw Gorslas
 Cheryl
 Gaz
 Lowri

 Disgrifiad 
Dau gwpl "gwahanol" sy'n ymweld, neu'n ceisio ymweld, â'r Eisteddfod Genedlaethol yw canolbwynt y ddrama, er bod "traean o'r ddrama'n digwydd mewn tagfa draffig yn Trap, ger Llandeilo [...] lle mae Huw Gorslas a Lowri yn cwrdd â Gaz a Cheryl." Perchennog garej lleol yw Huw, tra bod ei wraig Lowri yn gweithio i'r Bwrdd Croeso. Cwpl o'r Cymoedd yw Gaz a Cheryl sy'n ymweld â'r Eisteddfod am y tro cyntaf. Y gwrthdaro rhwng y "dosbarth canol Cymraeg, proffesiynol, diwylliedig" â'r "'Gymru Newydd' - dosbarth gweithiol, wedi bod drwy'r system addysg ddwyieithog" ydi cnewyllyn y ddrama, yn ôl y dramodydd.

 Cynyrchiadau nodedig 
Llwyfannwyd y ddrama am y tro cyntaf gan Dalier Sylw yn ystod Eisteddfod Genedlaethol Cymru Bro Dinefwr 1996 yn Theatr y Lyric, Caerfyrddin.

 Huw Gorslas - Dewi Rhys Williams
 Cheryl - Shelley Rees
 Gaz - Ian Rowlands
 Lowri - Mari Emlyn
Disgrifiodd yr adolygydd Meg Elis y ddrama fel "campwaith clyfar" yn Barn [Hydref 1996], gan ychwanegu "mae'r [Y] Groesffordd mor 'true to nature' nes bod rhywun yn arswydo rhag cael datgeliadau mwy preifat. Oherwydd yr ydan ni'n nabod y cymeriadau.".

Cyfeiriadau


Categori:Dramâu Cymraeg
Categori:Dramâu 1996
Categori:Theatr Gymraeg y 1990au
Categori:Dramâu Cymraeg gan ddramodwyr o Gymru
Categori:Dramâu Comisiwn Eisteddfod